ભરૂચના મકતમપુરના બારભાઠા ખાતે એક સગીરા પર બળાત્કાર ગુજારવામાં આવ્યા બાદ તે ગર્ભવતી થઇ હોવાની વાત બહાર આવતા ચક્ચાર મચી ગઇ છે. આ જ ગામના એક સગીર યુવકે સગીરાને પ્રેમજાળમાં ફસાવી તેની સાથે દુષ્કર્મ આચર્યું હતું. જોકે સગીરાએ એ વાતને છૂપાવી રાખી હતી, પરંતુ અચાનક પેટમાં દુઃખાવો ઉપડતા તે ગર્ભવતી હોવાનું બહાર આવ્યું હતું, પોલીસે ફરિયાદના આધારે યુવકને ઝડપી પાડવા કાર્યવાહી હાથ ધરી છે.